open-index/open-wikipedia-markdown huggingface dataset:
Tõeline teras

"**Tõeline teras**" (inglise keeles "*Real Steel*") on 2011. aastal esilinastunud Ameerika Ühendriikide ulmefilm. Linateos põhineb Richard Mathesoni novellil "Steel" (1956). 

Filmi lavastas Shawn Levy. Peaosi mängivad Hugh Jackman, Dakota Goyo ja Evangeline Lilly. Film valmis ettevõttes DreamWorks Pictures.

Filmi tegevus toimub tulevikus, kui traditsiooniline poks pole enam populaarne ja inimeste asemel võistlevad poksiringis robotid. Hugh Jackman kehastab filmis Charlie Kentonit, kes viib omaprogrammeeritud roboti robotpoksijate maailmameistri selgitamise matšini. Ühtlasi käsitleb film Charlie suhteid oma poja Maxiga, kelle ema on surnud ning kelle kasvatamise õigus läheb Maxi tädile ja onule.

Filmi ülemaailmne esilinastus toimus 6. septembril 2011 Pariisis. USA-s esilinastus film 2. oktoobril 2011 Los Angeleses, Austraalias 6. oktoobril ja Kanadas 7. oktoobril. Esialgu oli avamine plaanitud 18. novembrile, aga toodi varasemaks, et vältida konkurentsi "Videviku" saaga järjekordse filmiga "The Twilight Saga: Breaking Dawn".

"Tõelise terase" tootmiskulud olid 110 miljonit USA dollarit. Film teenis need kiiresti tagasi. Juba 11. novembriks 2011 oli film sisse toonud üle 206 miljoni dollari. Oma esilinastusnädalal jõudis "Tõeline teras" kõige vaadatavamate filmide edetabeli tippu 11 riigis, sealhulgas USA-s ja Jackmani kodumaal Austraalias.

Kriitikud on filmi hinnanud üldiselt keskpäraseks või kergelt positiivseks. Saidil Rotten Tomatoes on seda filmi hinnanud 190 inimest, kellest 59% suhtusid filmi soosivalt. Keskmine hinnang filmile kümnepallisüsteemis oli 5,8. Metacritic koostas keskmise hinde 34 filmikriitiku hinnangu põhjal ja sai 56. Umbes samalaadsed on ka olnud USA juhtivate ajakirjandusväljaannete filmikriitikute hinnangud.

Videomänge tootev ettevõte Jump Games on filmi põhjal tootnud kaklusmängu.

Mänguasju tootev ettevõte Jakks Pacific, mis on 21. sajandil tugevasti laienenud, on filmis näidatud viiest tähtsamast robotist teinud mänguasja.

Juba 2011. aasta aprillis teatas DreamWorks, et valmistub filmile järge tootma.

## Näitlejad
* Hugh Jackman – Charlie Kenton
* Dakota Goyo – Max Kenton
* Evangeline Lilly – Bailey Tallet
* Kevin Durand – Ricky
* Hope Davis – Debra
* Anthony Mackie – Finn
* Olga Fonda – Farra Lemcova
* James Rebhorn – onu Marvin
* Karl Yune – Mashido

## Välislingid

* 
* Viljar Voog. "Tõelist terast" on võimatu vihata. Õhtuleht, 10. oktoober 2011
* Tõeline teras. Filmiõhtud, 14. oktoober 2011
Jorma Taipale

**Jorma Kalevi Taipale** (sündinud 15. aprillil 1949 Helsingis) on Soome endine poksija.

Taipale oli II keskkaalus (kuni 75 kg) kokku kahekordne Soome meister aastatel 1973 ja 1975. Ta sai Soome meistrivõistlustel II keskkaalus (kuni 75 kg) II koha 1982. aastal ning III koha aastatel 1971 ja 1976.

Taipale osales 1976. aasta Montréali olümpiamängudel II keskkaalus (kuni 75 kg), kuid kaotas oma kohtumise I ringis hilisemale hõbemedalivõitjale Rufat Riskijevile (Nõukogude Liit) ja jäi edasisest medaliheitlusest välja.
Kõrghoone kuningas

**"Kõrghoone kuningas"** on Eesti trepijooksuvõistlus, mida peetakse alates 1999. aastast Päästeameti korraldusel.

Võistlusel joostakse osalise päästjavarustusega (umbes 22 kg) kõrghoone tippu. Võistluse võidab osaleja, kes suudab raja kõige kiiremini läbida. Et tegemist on suure füüsilise pingutusega, julgestavad võistlust ka kiirabiarstid.

## Toimumispaigad
*06.10.2002 – Olümpia hotell.
*01.10.2006 – SEB Eesti Ühispanga peahoone. Võitja Roman Razumovski.
*21.10.2007 – Viru hotell. Võitja Harpo Stroo.
*28.09.2008 – City Plaza Tallinnas. Võitja Johannes Ehala.
*15.10.2009 – Swissôtel. Võitja Denis Danilkin.
*14.09.2010 – Tartu Tigutorn. Võitja Denis Danilkin
*19.10.2011 – Al Mare büroohoone Tallinnas. Võitja Denis Danilkin.
*19.09.2012  Sokos Hotell Viru Võitja Denis Danilkin .
*24.09.2013 – Swissôtel.

## Viited
Ң

**Ң** (**ң**) on kirillitsa täht, mida kasutatakse baškiiri, hakassi, kalmõki, kasahhi, kirgiisi, tatari ja tõva keeles. 

See hääldub enamasti velaarse nasaalina [ŋ]. Eesti kirjas vastab sellele täheühend **ng**.
Ӈ

**Ӈ** (**ӈ**) on kirillitsa täht, mida kasutatakse eveeni, evengi, itelmeeni, Kildini saami, korjaki, handi, mansi, neenetsi, nivhi ja tšuktši keeles. 

See hääldub enamasti helilise velaarse nasaalina [ŋ]. Eesti kirjas vastab sellele täheühend **ng**.
Satka

**Satka** (vene *Сатка*) on linn Venemaa Tšeljabinski oblastis. Asub Bolšaja Satka jõe ääres. 

1937 sai linnaõigused.

## Viited

## Välislingid
*Satka koduleht
Hannu Vuorinen

**Hannu Sakari Vuorinen** (18. jaanuar 1959 Helsingi – 19. august 2016 Helsingi) oli Soome poksija.

Vuorinen oli I kergekeskkaalus (kuni 63,5 kg) kokku kahekordne Soome meister aastatel 1983–1984 ning sai aastatel 1978–1979 III koha ja 1980. aastal II koha.

1984. aasta suveolümpiamängudel Los Angeleses kaotas ta teises ringis mehhiklasele Ostavio Roblesele.

Vuorinen poksis novembrist 1988 kuni aprillini 1990 elukutselisena. Ta pidas kokku 8 kohtumist ning võitis neist 6 (neist 4 nokaudiga) kohtumist, kaotas 1 kohtumise ning 1 kohtumine jäi viiki.

## Välislingid
*
Markku Sarasto

**Markku Sarasto** (sündinud 1962 Riihimäel) on Soome endine poksija. Ta võistles harrastajana 80 korda ning võitis neist 74 ja kaotas 6 kohtumist.

Sarasto oli 1982. aastal Soome meister kukk-kaalus (kuni 54 kg) ning sai Soome meistrivõistlustel kukk-kaalus (kuni 54 kg) 1981. aastal ja sulgkaalus (kuni 57 kg) 1984. aastal III koha.

Sarasto osales 1981. aastal Tamperes 24. Euroopa meistrivõistlustel kukk-kaalus (kuni 54 kg), kuid kaotas veerandfinaalis hilisemale kuldmedalivõitjale ja Euroopa meistrile Viktor Mirošnõtšenkole (Nõukogude Liit) ja jäi edasisest medaliheitlusest välja. Ta osales 1982. aastal Münchenis 3. maailmameistrivõistlustel poksis kukk-kaalus (kuni 54 kg), kuid kaotas II ringis ja jäi edasisest medaliheitlusest välja.
City University

**City University** on mitme ülikooli mitteametlik nimi:
***[[Londoni Linnaülikool]]** (*City University London*)
***[[Hongkongi Linnaülikool]]** (*City University of Hong Kong*)
***[[New Yorgi Linnaülikool]]** (*City University of New York*)
***[[Seattle'i Linnaülikool]]** (*City University of Seattle*)
*...
Paavo Roininen

**Paavo Henno Roininen** (hüüdnimega **"Pivo"**; 24. juuli 1935 Utajärvi – 10. oktoober 2022) oli Soome poksija.

Roininen oli kokku kolmekordne Soome meister – kärbeskaalus (kuni 51 kg) 1958. aastal, kukk-kaalus (kuni 54 kg) 1959. aastal ja sulgkaalus (kuni 57 kg) 1961. aastal. Ta sai kärbeskaalus (kuni 51 kg) 1958. aastal III koha.

Roininen osales kaks korda Eesti NSV – Soome sõpruskohtumistel ning võitis oma kohtumise 1958. aastal ja kaotas oma kohtumise 1960. aastal.

Roininen osales 1959. aastal Luzernis 13. Euroopa meistrivõistlustel kukk-kaalus (kuni 54 kg), kuid kaotas II ringis oma kohtumise hilisemale 1960. aasta Rooma olümpiamängude hõbemedalivõitjale Primo Zamparinile (Itaalia) ja jäi edasisest medaliheitlusest välja. Ta osales 1960. aasta Rooma olümpiamängudel kukk-kaalus (kuni 54 kg), kuid kaotas I ringis oma kohtumise ja jäi edasisest medaliheitlusest välja. 

## Viited

## Välislingid
Alma Vaarman

**Alma Vaarman** (ka **Alma Vaarman-Silber**; 9. september 1902 Tallinn – 20. detsember 1992 Tallinn) oli eesti kommunist.

Alma Vaarman oli illegaalse Eestimaa Kommunistliku Partei liige 1922. aastast ja illegaalse EKP III kongressi delegaat. 1922. aastal oli ta üks ELKNÜ I kongressi kuueteistkümnest osalejast. Nõukogude okupatsiooni perioodil olid nad koos Vladimir Kanguriga viimased veel elus olevad ELKNÜ I kongressi delegaadid ja "revolutsiooniveteranid".

Alma Vaarman oli aastatel 1922–1923 Töölisühisuste Kesknõukogu ja EKP Tallinna komitee liige. 

Ta vangistati illegaalse riigivastase poliitilise tegevuse eest Eestis 1923. aastal ja mõisteti selle eest viieks aastaks vangi. 

1929. aastal siirdus Vaarman salaja Nõukogude Liitu. Aastatel 1929–1931 õppis ta Moskva rahvusvahelises Lenini koolis, kus lõpetas kursuse kolme aasta asemel kahe aastaga. 1931. aastal esitas ta lõputöö teemal "EKP poliitika ja taktika maaküsimuse lahendamisel Eestis 1917–1919 aastail". Esines ettekandega Kominterni Poola-Balti Ländersekretariaadi istungil Mitzkevic-Kapsukase juhtimisel. Pärast seda suundus Krimmi. Kui ta sealt naasis, heideti ta EKP-st välja. Ennistati 1934. aastal kui eksikombel väljaheidetu. Aastatel 1931–1937 töötas ta Moskva teedeministeeriumis kaadriinspektorina. Aastatel 1935–1937 õppis ta Moskva kirjandusinstituudi eriosakonnas. 9. oktoobril 1937 arreteeriti ta Moskvas rahvusdemokraatia vastu suunatud aktsiooni käigus. 1946. aastal rehabiliteeriti ja naasis Eestisse. Aastatel 1946–1950 oli ta Tallinnas laotööline. 1950–1956 elas väljasaadetuna Krasnojarski krais. 1956–1957 oli ta Nõmme invaliididekodu majandusjuhataja. Läks 1957. aastal pensionile. Teenete eest Eesti kommunistlikus liikumises nimetati ta 1957. aastal personaalpensionäriks.

Alma Vaarman suri 1992. aastal ja on maetud Rahumäe kalmistule.

## Teosed
*Jaan Kross ja Alma Vaarman, *Tallinna proletaarse teatri ajaloost (1. osa)*. Eesti NSV Teatriühing 1957
*Alma Vaarman, *Surmast tugevam*. Eesti Riiklik Kirjastus 1960, 344 lk ja 1976, 380 lk
*Alma Vaarman, *Vennad Kreuksid ja nende aeg*, Eesti Raamat, 1972

## Viited

## Välislingid
*"Ilmalik leer", poliitilised kursused noortele Eestis, korraldati 1922 ja 1923 Eestimaa Kommunistliku Noorsooühingu juhtimisel Tartus ja Tallinnas. Grupifotol kursuste lõpetajad, sh Alma Vaarman
*Eesti biograafiline andmebaas ISIK. Vaarman, Alma
*Enn Säde, Kuidas Alma Vaarman ÜROd tegi – Sirp, 15. oktoober 2009
Hugh Jackman

**Hugh Michael Jackman** (sündinud 12. oktoobril 1968 Sydneys Austraalias) on Austraalia näitleja ja produtsent, kes on teinud kaasa filmides, muusikalides ja telesarjades. 

Jackman on saanud rahvusvahelist tunnustust oma rollide eest suurtes linateostes, kus ta on mänginud superkangelast, ajaloolisi, romantilisi tegelasi. Ta on tuntud pikaealise rolli Wolverini poolest filmides "X-mehed", aga ka peaosatäitjana sellistes filmides nagu "Kate & Leopold", "Van Helsing", "The Prestige", "Australia", "Real Steel", "Les Misérables", "Prisoners". Rolli eest filmis "Les Misérables" kandideeris ta 2013. aastal oma esimesele Oscarile parima näitleja kategoorias ja Kuldgloobusele parima muusikali- või komöödianäitleja kategoorias. Ta on tegutsenud ka laulja, tantsija ja muusikalinäitlejana ning on võitnud Tony auhinna rolli eest muusikalis "The Boy from Oz".

Kolm korda on ta olnud õhtujuht Tony auhinnagalal ja neist ühe eest võitnud Emmy. Jackman oli ka õhtujuht 81. Oscari-galal 22. veebruaril 2009.

## Isiklikku
Jackman abiellus Deborra-Lee Furnessiga 11. aprillil 1996 St. Johnis Toorakis. Nad tutvusid Austraalia telesaates "Correlli". Jackman disainis ise Furnessi kihlasõrmuse ja nende mõlema abielusõrmused, kuhu on graveeritud sanskriti keeles "Om paramar mainamar", mis tähendab "me pühendame oma liidu suuremale võimule". Furnessil oli kaks nurisünnitust, mispeale paar adopteeris kaks last: Oscar Maximilliani ja Ava Elioti.

## Filme

## Välislingid

*
Charles Glover Barkla

**Charles Glover Barkla** (7. juuni 1877 Widnes – 23. oktoober 1944 Edinburgh) oli Suurbritannia füüsik, Nobeli auhinna laureaat.

1917. aastal sai ta karakteristliku röntgenikiirguse avastamise eest Nobeli füüsikaauhinna.

Charles Barkla õppis Liverpooli ülikoolis matemaatikat ja füüsikat, lõpetas ülikooli füüsika erialal 1898. aastal ning hiljem omandas magistri- ja doktorikraadi.

1899. aastal asus Barkla tööle Cambridge'i ülikooli Trinity College'i Cavendishi laboratooriumis Joseph John Thomsoni käe all. Ta töötas ka Liverpooli ülikoolis ja Londoni Kings College'is. 1913. aastast kuni surmani oli ta Edinburghi ülikooli loodusteaduse professor.

Charles Barkla uuris eelkõige röntgenikiirgust. Muu hulgas sõnastas ta seadused röntgenikiirguse hajumise ja tahke keha läbimise kohta, uuris sekundaarsete röntgenikiirte käitumist, avastas röntgenikiirguse polarisatsiooni ja arendas röntgenspektroskoopiat.

## Tunnustus
* 1912 – valiti Londoni Kuningliku Seltsi liikmeks
* 1917 – Nobeli füüsikaauhind
*1917 – Hughesi medal

## Välislingid
* Charles Glover Barkla Nobeli auhinna lehel
Walter Scott

**Sir Walter Scott** (15. august 1771 Edinburgh – 21. september 1832 Abbotsford, Roxburghshire) oli šoti kirjanik.

Ta oli inglise kirjanduse üks suurimaid esindajaid 19. sajandi alguses. Ta oli ajaloolise romaani žanri looja. Tema tuntumate teoste hulka kuuluvad "Waverley" (1814), "Rob Roy" (1817) ja "Ivanhoe" (1819).

Scott huvitus juba lapsepõlves Šotimaa ajaloost ning šoti poeetilistest legendidest ja rahvapärimustest. Scotti kirjanduslik tegevus jaguneb kahte perioodi. Esimesel perioodil (1795–1814) kirjutas ta peamiselt luulet (ballaade ja poeeme). Teisel perioodil (1814–1832) läks Scott üle proosale ning hakkas kirjutama ajaloolisi romaane.
Bardzragujn Humb

**Bardzragujn Humb** (armeenia keeles Բարձրագույն Խումբ; ka **Hajastani Bardzragujn Humb**) on Armeenia jalgpalli kõrgeim liiga. Liiga on loodud 1992. aastal.

Alates 1992. aastast on liiga meistriks tulnud üheksa klubiga. Edukaim klubi on 16 tiitliga FC Pjunik. Neli korda on võitnud Shirak ja Alashkert.

UEFA koefitsiendi järgi oli Armeenia liiga perioodil 2019–2024 Euroopa jalgpalli kõrgliigade seas tugevuselt 36. kohal.

## Klubid
Hooajal 2024–25 mängivad liigas järgmised klubid:
*Alashkert
*Ararat
*Ararat-Armenia
*BKMA
*Kapani Gandzasar
*Noah
*FC Pjunik
*Shirak
*Urartu
*Van
*West Armenia

## Eestlased Armeenia kõrgliigas

## Viited

## Välislingid
* Ametlik koduleht
Copa del Rey

**Copa del Rey** ('kuninga karikas') on Hispaania klubijalgpalli karikavõistlused. Karikavõitja saab õiguse osaleda UEFA Euroopa Liigas.

**Copa de Su Majestad el Rey de Fútbol**, tuntud kui **Copa del Rey** või **La Copa**, on iga-aastane jalgpalliturniir, kus osalevad parimad Hispaania klubid. Turniiri peetakse väljalangemismängude süsteemis ning seda korraldab Hispaania kuninglik jalgpalliliit.

Praegune meister on Real Betis, kes alistas 23. aprillil 2022 toimunud finaalmängus Valencia. Enim kordi on Hispaania karika võitnud FC Barcelona (kokku 31 võitu).

## Ajalugu
Copa del Rey loodi 1903. aastal ja selle aluseks võeti aasta varem peetud Copa de la Coronación, mis on vanim üleriigiline jalgpalliturniir Hispaanias.

Kuigi ajalooliselt oli võistluse nimi **Campeonato de España**, siis aastate jooksul on selle nimi vahetunud vastavalt sellele, kes on parajasti Hispaania riigipea – tavaliselt annab võitjatele karika kätte just riigipea. Aastatel 1903–1932 kandis turniir nime **Copa de Su Majestad el Rey**, 1932–1936 **Copa de Su Excelencia el Presidente de la República**, 1939–1976 **Copa de Su Excelencia el Generalísimo** ja alates hooajast 1976/77 uuesti **Copa de Su Majestad el Rey**.

## Finaalmängude loend

## Viited

## Välislingid
Ameerika lühikarvaline kass

**Ameerika lühikarvaline kass** on Põhja-Ameerikas levinud kassitõug. 

## Välislingid
*Kassitõu kirjeldus
Kiievi FK Dõnamo

**Kiievi Dünamo** või ukrainapäraselt **Dõnamo Kõjiv** (ukraina *ФК «Динамо» Київ*) on Ukraina jalgpalliklubi, mille kodulinn on Kiiev. Klubi mängib Ukraina jalgpalli kõrgliigas.

## Ajalugu
Klubi asutati 1927. aastal. Alates 1936. aastast on klubi mänginud algul Nõukogude ja hiljem Ukraina kõrgeimas liigas. Klubi edukaimaks perioodiks peetakse aega, kui treener oli Valeri Lobanovskõi.

Nende kodustaadioniks on Kiievi olümpiastaadion.


Динамо Київ 1928.jpg|Meeskond 1928. aastal
FC Dynamo Kyiv Ultras - ФК Динамо Киев Ультрас (22164512438).jpg|Fännid 2015. aastal 
Squad od Dynamo 20142015.jpg|Meeskond 2014-2015 hooajal
Washingtoni monument

**Washingtoni monument** (inglise keeles *Washington Monument*) on Ameerika Ühendriikide esimese presidendi George Washingtoni mälestusmärk (obelisk) USA pealinnas Washingtonis National Mallis. 

Monumendi kõrgus on 169 meetrit. See on valmistatud marmorist, graniidist ja gneisist.

Monumendi ehitus algas nurgakivi panekuga 4. juulil 1848, kuid ehitus katkes 1854. Ehitus jätkus 1877 ja monument valmis alles päiskivi panekuga 6. detsembril 1884. Monument pühitseti 21. veebruaril 1885 ja avati ametlikult 9. oktoobril 1888. Vahepealne paus tuli sellepärast, et algul lõppes raha otsa ja siis toimus kodusõda. Kerge muutus marmori värvis näitab, kus ehitus pooleli jäi. See asub 46 m kõrgusel ehk 27% kõrgusel obeliski pikkusest.

Monumendi arhitekt 1840. aastatel oli Robert Mills, aga kui ehitust pärast pausi jätkati, siis tehti tema projekt oluliselt ümber.

Washingtoni monument oli maailma kõrgeim ehitis Eiffeli torni valmimiseni Pariisis 1889. aastal. Enne Washingtoni monumenti oli maailma kõrgeim ehitis Kölni katedraal, mis on 157 m kõrge.

Tänapäevani on Washingtoni monument maailma kõige kõrgem kiviobelisk. Texases asuv San Jacinto monument on küll 3,6 m kõrgem, aga see pole tehtud kivist, vaid raudbetoonist. Pyongyangis asuv Juche idee monument on samuti vähem kui meetri võrra kõrgem, aga selle ülemised 20 meetrit pole kivist, vaid metallist.

Monumendi sisemuses on trepp, millel on 897 astet ja 50 madet. Lisaks on seal lift, mida esialgu kasutati ehitusmaterjali tõstmiseks, aga hiljem kohandati turistide veoks. Esialgu sõitis lift auru jõul ja tõusis tippu 20 minutit. Lifti lubati üksnes mehi, sest selles sõitmist peeti ohtlikuks, naised ja lapsed pidid trepist ronima. Tänapäeval tõuseb lift tippu 70 sekundit ja trepp on külastajatele suletud, sest vandaalid kipuvad seintele sodima ja trepikojas olevaid mälestuskive lõhkuma.

23. augustil 2011 sai monument 5,8-magnituudises Virginia maavärinas kahjustada ja suleti. Pärast 15 miljonit USA dollarit maksnud remonti avati monument taas külastajatele 12. mail 2014.
Arthur Koestler

**Arthur Koestler** (5. september 1905 Budapest – 3. märts 1983 London) oli Ungari juudi päritolu Briti kirjanik ja psühholoog.

## Kirjanduslooming
Tema kõige tuntum teos on romaan "Darkness at Noon" ("Keskpäevapimedus", 1940), mis avab Nõukogude Liidus 1930. aastatel toimunud poliitiliste kohtuprotsesside psühholoogilisi mehhanisme. Seda teost peetakse üheks 20. sajandi parimaks poliitiliseks romaaniks.

### Tsitaat

## Teaduslooming
Koestler kirjutas terve rea teadusküsimusi käsitlevaid raamatuid. Nende seas on tähelepanuväärsed loovuse mehhanismi teemaline teos "The Act of Creation" (1964) ning keha ja vaimu dualismi vastane "The Ghost in the Machine" (1967).

## Tunnustus
* Sonningi auhind 1968

## Teosed eesti keeles
* "Pühendatud" (autobiograafiline essee). Inglise keelest tõlkinud Udo Uibo. Lisa lk 53–64: Viimane intervjuu, tõlkinud Toomas Haug – Tallinn, Loomingu Raamatukogu 1995, nr 5, 64 lk
* "Keskpäevapimedus". Inglise keelest tõlkinud Katrin Kiik – Loomingu Raamatukogu 1995, nr 31–34, 184 lk
* "Keskpäevapimedus" (Romaani saamisloost. Peatükk autobiograafia 2. köitest "Salakiri" = *The Invisible Writing*, 1954). Inglise keelest tõlkinud Edvin Hiedel – Looming 1995, nr 12, lk 1696–1707

## Kirjandus
* Aivar Kull, "Miks sa astusid parteisse?" (raamatu "Pühendatud" arvustus) – Postimees 24. mai 1995 ja A. Kulli kriitikakogumikus "Kulli pilk", Ilmamaa, Tartu 2005, lk 54–56
* Jaan Vasak, "Arthur Koestler ja "Keskpäevapimedus": "Loomingu Raamatukogus" ilmus meie sajandi tuntuim poliitiline romaan" – Pühapäevaleht 4. november 1995, lk 11 
* Arvo Krikmann, "Arthur Koestler, huumoriteooria "kodutu meel"" – Keel ja Kirjandus 2003, nr 11, lk 805–814
* Arvo Krikmann, "Koestler, Raskin, Attardo ja teised: Lingvistiliste huumoriteooriate uuemaist arenguist" - Reetor, 4, Tartu 2004

## Välislingid
* Arvo Krikmann, "Contemporary linguistic theories of humour" (pdf-formaadis) – Folklore, 2006 vol 33, lk 27–57
534

**534. aasta**

## Sündmused
*Vana-Rooma konsuliteks olid Flavius Anicius Iustinianus I ja Decius Flavius Theodorus Paulinus
*Vandaalide kuningas Gelimer alistus Ticameroni lahingus Bütsantsile ja vandaalide kuningriik lakkas olemast.
*Theuderich I järel sai Frangi kuningaks tema poeg Theudebert I
*Athalarichi järel sai idagootide valitsejaks Theodahad

## Sündinud
*... 

## Surnud
*Athalarich
533

## Sündmused
*Johannes II valiti Rooma piiskopiks.
*15. märts – Bütsantsi keiser Justinianus I avaldas edikti, milles tunnustas esimese nelja oikumeenilise kirikukogu otsuseid.

## Sündinud
*...

## Surnud
*...
531

**531** (**DXXXI**) oli 6. sajandi 31. aasta.

## Sündmused
*10. märts – Pärast Keitai surma sai Jaapani keisriks tema poeg Ankan.
*19. aprill – Azarethese juhitud pärslased võitsid Callinicumi lahingus Bütsantsi vägesid.
*Läänegootide pealinnaks sai Toledo.
*Paavst Bonifatius II määras Vigiliuse oma järeltulijaks, kuid vaimulikkonna vastuseisu tõttu tühistas hiljem oma otsuse.

## Sündinud
*...

## Surnud
*10. märts – Keitai, Jaapani keiser
*Amalarich
Breitenfeldi lahing

Saksamaal Leipzigi lähedal asuva Breitenfeldi küla ning rüütlimõisa lähedal peeti kaks olulist Kolmekümneaastase sõja lahingut:

* Esimene **[[Breitenfeldi lahing (1631)]]**
* Teine **[[Breitenfeldi lahing (1642)]]**
Breitenfeldi lahing (1642)

**Breitenfeldi lahing** oli Kolmekümneaastase sõja ajal 2. novembril (vkj 23. oktoobril) 1642 Rootsi ja Keisririigi vägede vahel Leipzigi lähedal Breitenfeldis peetud lahing. 

Üksteist aastat varem oli samas kohas toimunud esimeses Breitenfeldi lahingus Gustav II Adolfi juhitud Rootsi armee saanud tähtsa võidu varem võitmatuna püsinud feldmarssal krahv Johann t’Serclaes von Tilly üle.

Teine Breitenfeldi lahing leidis aset feldmarssal Lennart Torstensoni juhitud Rootsi vägede, kes olid mõni päev varem asunud piirama Leipzigit, ning neile järgnenud keiserliku väe vahel. Keisririigi väge juhatasid keiser Ferdinand III vend ertshertsog Leopold Wilhelm ning kindralfeldmarssal Ottavio Piccolomini.

Keiserlik armee sai suurte kaotuste osaliseks: hukkunute või haavatutena langes rivist välja 15 000 meest, 5000 meest võeti vangi. Samuti kaotati kõik 46 suurtükki. Rootsi väed kaotasid hukkunute või haavatutena 4000 meest.

Võit Breitenfeldi lahingus võimaldas Rootsil okupeerida Saksimaa.


File:Slaget vid Leipzig 1642 SP244.jpg|Breitenfeldi lahing 1642


## Lahingus langenuid
* Johan Lilliehöök, Rootsi kindralmajor
* Erik Schlange, Rootsi kindralmajor
* Joachim Friedrich von Zöge, Rootsi ooberstleitnant, Kiltsi, Erastvere ja Kooraste mõisnik
Biomeditsiinitehnika

**Biomeditsiinitehnika** ehk **biotehnika** (inglise *biomedical engineering,* *bioengineering*) on tehnikateaduste rakendamine meditsiinis ja bioloogias.

Biomeditsiinitehnika valdkonda kuuluvad näiteks ultraheliuuringute tulemuste esitused arvuti ekraanil ja tehiselundite ning proteeside loomine.

Tänapäeva biomeditsiinitehnika põhineb suures osas elektroonika ja infotehnoloogia laialdasele kasutamisele. Vastavalt on elektroonikas olemas spetsialiseerumise meditsiinielektroonika või biomeditsiinielektroonika haru.

Meditsiinifüüsikat käsitletakse tihti eraldi või ka biomeditsiinitehnika ühe haruna.

Laiemalt võttes kuuluvad biomeditsiinitehnika alla kõik bioloogias ja meditsiinis kasutatavad seadmed (meditsiiniseadmed).

Terminina pole "biotehnika" eesti erialases keeleruumis levinud, küll aga on kasutusel termin biotehnoloogia.

## Vaata ka
*Biomeditsiin
*Biotehnoloogia
*Eesti Biomeditsiinitehnika ja Meditsiinifüüsika Ühing

## Viited
Miilu

**Miilu** ehk **Davidi hirv** (*Elaphurus davidianus*) on hirvlaste sugukonda kuuluv imetaja.

Miilu on esindatud ka Tallinna loomaaias.

## Välislingid

* Miilu. Tallinna Loomaaia haruldused. Tallinn Zoo
Kuupsatelliit

**Kuupsatelliit** () on üks kosmoseuurimise jaoks mõeldud minitehiskaaslase tüüp, mille ruumala on täpselt üks liiter. Mõõtudelt on see 1×1×1 dm ja kogumass ei tohi ületada 1,33 kilogrammi. Selliste mõõtudega tehiskaaslast nimetatakse 1U-satelliidiks.

Esimesed kuupsatelliidid saatis kosmosesse 2003. aasta juunis Venemaa äriettevõte Eurockot, mis tegelebki satelliitide orbiidile saatmisega. 2012. aasta augusti seisuga on orbiidil umbes 75 kuupsatelliiti.

Esialgu ei olnud kuupsatelliidid mõeldud standardiks, kuid aja jooksul ta siiski muutus *de facto* standardiks.

2004. aasta seisuga maksis kuupsatelliidi valmistamine koos ülessaatmisega laias laastus 65 000 – 80 000 USA dollarit. See on suhteliselt väike summa võrreldes varasemate tehiskaaslastega, mis on jõukohane juba ka ülikoolidele ja eraettevõtetele. Enamik kuupsatelliite ongi valminud teadusasutustes, aga neid on valmistanud isegi suurte tehiskaaslaste tootja Boeing.

26. juulil 2006 saadeti ühe kanderaketiga välja 11 ülikooli ja eraettevõtte 14 kuupsatelliiti. See on suurim arv kuupsatelliite, mis on seni korraga välja saadetud. Start ebaõnnestus ja rakett hävis selle käigus koos kõigi kuupsatelliitidega. Hävinud kuupsatelliidid olid valmistatud muuhulgas Egiptuses, Itaalias, Lõuna-Koreas, Norras ja USA-s ning see kandis Valgevene läbi aegade esimest kuupsatelliiti.

Eestis valmistatud tehiskaaslane ESTCube-1 on 1U-satelliit. Enamik satelliite ehitatakse haridusasutustes, kuid ka paljud äriettevõtted on kuupsatelliite valmistanud. Kuupsatelliidi vorming on populaarne ka amatöörraadioside harrastajate seas.

Olemas on veel 2U- (2×1×1 dm) ja 3U- (3×1×1 dm) versioone.

## Vaata ka
*PCBSat
*Koit (tudengisatelliit)
*Hämarik (tudengisatelliit)

## Viited

## Välislingid

*Kuupsatelliidi programmi ametlik koduleht Sisaldab infot tulevate missioonide kohta.
*Suur kuupsatelliitide missiooninimekiri
Öko-

**Öko-** (omadussõnast **ökoloogiline**) on eesliide, mis algupäraselt oli viljakas sõnamoodustusosa paljudes keskkonnatermineis (eriti ökoloogiaga seonduvais), kuid hiljem on eesliidet kasutatud ka nendes termineis, mille seotus keskkonnaga on kaudne (ökoloogiline kasvatus). 

Eesliide "öko-" tuli kasutusele 1970. aastail.
Tallinn-Sadama raudteejaam

**Tallinn-Sadama raudteejaam** oli raudteejaam Tallinna Kesklinnas kitsarööpmelisel Tallinna–Viljandi raudteeliinil. 

Raudteejaama kohta kasutati 20. sajandi alguses ka nime *Tallinn-Sadam jaam*, vanadel kaartidel leidub nimekujusid (saksa keeles) *Reval-Hafenbahnhof* ja *Felliner Bhf.II*, (vene keeles) *Revel-Gavan*, samuti *Willjandi Waksal II*.

## Jaamahoone
Tallinn-Sadama raudteejaama vaksal asus Narva maantee ja Tuukri tänava vahelisel (praegusest Tallinna Ülikoolist veidi kirdes asuval) alal, praeguse Tuukri tänav 58 hoone kohal. Jaamahoone lammutati 1980. aasta suveolümpiamängude olümpiaregati eel 1979. aastal. Jaamas asunud vaksalihoone sarnanes Tallinn-Väikse jaama hoonega: mõlemad olid kahekorruselised paekivist jaamahooned koos varikatuse ja veetorniga.

Suur osa Tallinn-Sadama jaamakompleksist, sealhulgas vaksali peahoone, lammutati, kui Pedagoogikaülikooli laiendati ning selle lähedale Tuukri ja Nafta tänavale ehitati uusi hooneid. 2020. aastateni on säilinud üks laohoone – Tallinn-Sadama jaama ait Tuukri tänava ääres.

## Kitsarööpmelised raudteeliinid Tallinnas
Tallinna sisenenud Tallinna–Viljandi raudteeliin hargnes Liiva raudteejaamas Liiva–Vääna raudteeks ja Liiva–Tallinn-Sadama raudteeks. 

3,7 kilomeetri pikkune kitsarööpmeline raudteeharu Tallinn-Sadam – Tallinn-Väike avati 1901. aasta 1. augustil.

Tallinna–Viljandi raudteeliin kulges Tallinn-Väikse raudteejaamast viaduktiga üle Tallinna–Narva laiarööpmelise raudtee, edasi Siselinna kalmistute vahelt praeguse Tallinna bussijaama juurde, edasi Odra tänava kõrvalt üle Tartu maantee ning linnamajade vahel kurseerides jõudis ta Narva maanteele Kadrioru juures Vesivärava tänava kohal. Vesivärava tänava juures ristus kitsarööpmeline raudtee just enne Tallinn-Sadama jaama Narva maantee ja Tallinna trammiteega. Narva maantee ääres on alles 1910. aastal ehitatud väikese torniga paekivist hoone. Edasi kulges raudtee Tallinna sadamasse (laiarööpmeline raudtee oli kitsarööpmelisest raudteest eraldi ja tuli sadamasse Balti jaama kaudu).

Jaamad ja peatused raudteeliinil: 
*Tallinn-Sadam
*Veski post 
**raudteeharust viis harutee ka Osse & Co Tselluloosi- ja Puupapivabrikuni, mida hiljem pikendati Dvigateli postini (Lasnamäe ehk Ülemiste jaama);
*Tallinn-Väikse raudteejaam

1913. aastal avati Liiva raudteejaamast hargnenud Nõmme-Väike ja Vääna vaheline raudteeliin, mis esialgu oli sõjalise otstarbega (Peeter Suure Merekindluse kindlusraudtee). 1933. aastal anti raudteeliin üle EVR-le. Raudteeliin suundus üle laiarööpmelise Tallinna–Keila–Haapsalu raudtee ja lõppes Väänas.

## Seotud raudteeliinid
Tallinn-Sadama raudteejaamast algasid ja lõppesid 
*Tallinn-Sadama – Viljandi – Mõisaküla – Pärnu raudteeliin, 
*Tallinn-Sadama – Viljandi – Rujena – Riia raudteeliin ja 
*Tallinn-Sadama – Rapla – Virtsu raudteeliin.

## Vaata ka
*Kitsarööpmeline raudtee Eestis

## Viited

## Välislingid
*Tallinn-Sadam jaam, Histrodamus.ee
Jaotumus

**Jaotumus** ehk **territoriaalstruktuur** on liigi isendite paiknemine koosluses.

Jaotumus võib olla kas regulaarne ehk korrapärane või rühmitine ehk kogumiline ehk agregatiivne või nende kahe vahepealne – juhuslik jaotumus.

## Vaata ka
*Agregatsioon (ökoloogia)
*Asustustihedus
*Levila

## Viited
Ridala kirik

**Ridala Püha Maarja Magdaleena kirik** on kirik Lääne maakonnas Haapsalu linnas Kolila külas. Seda peetakse Eesti ala üheks vanimaks pühakojaks.  

Kirik on ehitatud 13. sajandil, 2010. aastal peeti kiriku 740. aastapäeva.

Kirikut kasutab Ridala Püha Maarja Magdaleena kogudus.
## Galerii

Fail:RidalaWPortaal.jpg|Ridala kiriku lääneportaal
Fail:Ridala kiriku altar.jpg|Berent Lorentzi altar aastast 1678. Altar on kaunistatud major Heinrich von Kurselli ja tema abikaasa Anna von Maydelli vappidega.
Fail:Ridala kiriku altari detail 01.jpg|Altariretaabel. Detail
Fail:Ridala kiriku altari detail 02.jpg|Altariaed. Detail
Fail:Ridala kiriku vahevõre ja kantsel 02.jpg|Kantsel ja vahevõre
Fail:Ridala kiriku kantsli detail 01.jpg|Kantsel. Detail
Fail:Wrangeli vapp-epitaaf.jpg|Berend Wilhelm von Wrangeli (1648–1688) vappepitaaf
Fail:Kurselli vapp.jpg|Rittmeister Christopher von Kurselli (1650–1679) vappepitaaf 


## Viited

## Välislingid

* 
*Ridala kirik, aeropanoraam (aerofoto).
*Ridala kirik EELK veebilehel
*Andrus Karnau, Kursellid annetasid Ridala kirikule maali, Lääne Elu, 15. august 2000
*Tiiu Pikkur, Ridala kirik vajab katuse remondiks kolme miljonit, Eesti Kirik, 3. august 2009
*Kaire Reiljan, 6. september: Ridala kiriku päästmine, Lääne Elu, 6. september 2011
Loomaökoloogia

**Loomaökoloogia** ehk **zooökoloogia** on teadus, mis uurib loomade (üksikisendite ja populatsioonide) ajalooliselt kujunenud vastastikuseid suhteid ja keskkonnaseoseid. 

Loomaökoloogia tähtsamad harud on toitumis- ja sigimisökoloogia.

## Vaata ka
*Loomageograafia
*Sigimisökoloogia
*Toitumisökoloogia
*Seeneökoloogia
*Taimeökoloogia

## Viited
Aviva Stadium

**Aviva Stadium** on Iirimaal Dublinis  asuv jalgpallistaadion. Aviva Stadium on Iirimaa jalgpallikoondise kodustaadion.

Staadion sai valmis 2010. aastal.
Giovanni Trapattoni

**Giovanni Trapattoni** (sündinud 17. märtsil 1939 Cusano Milaninos Itaalias) on Itaalia jalgpallitreener ning endine jalgpallur.

Aastatel 1959–1971 mängis Trapattoni AC Milanis.

Aastatel 2008–2013 töötas Trapattoni Iirimaa jalgpallikoondise peatreenerina. Ta on olnud muu hulgas Juventuse, Milano Internazionale, Müncheni Bayerni, Lissaboni Benfica ja Itaalia jalgpallikoondise peatreener.
Shay Given

**Séamus John James Given** (ka **Shay Given**; sündinud 20. aprillil 1976 Liffordis) on Iirimaa endine jalgpallur, väravavaht.

Given on mänginud järgmistes klubides: Blackburn Rovers, Swindon Town, Sunderland, Newcastle United, Manchester City, Aston Villa, Middlesbrough ja Stoke City.

Iirimaa jalgpallikoondisse kuulus Given aastatel 1996–2016.

## Saavutused
;Sunderland
*Football League First Division: 1995–96
;Newcastle United
*UEFA Intertoto Cup: 2006

## Välislingid
Little Britain

**"Little Britain"** on Suurbritannia aastatel 2003–2006 valminud sketšisari.

Peaosades on David Walliams ja Matt Lucas.

Sari sai järje "Little Britain USA" 2008. aastal.

## Tegelased
*Vicky Pollard
*Daffyd Thomas
*Lou Todd ja Andy Pipkin
*Marjorie Dawes
*Ray McCooney
*Edward "Emily" Howard
*Maggie Blackamoor ja Judy Pike
*Sebastian Love
*Anne ja Doctor Lawrence
*Dame Sally Markham
*Kenny Craig
*Dennis Waterman
*Sir Bernard Chumley
*Gary ja Jason
*Carol Beer
*Bubbles' DeVere ja Desiree
*Mr. Mann

## Vaata ka
*Come Fly with Me
Ökosfäär

**Ökosfäär** (inglise *ecosphere*) on maa ökosüsteemide kogum.

## Vaata ka
*biosfäär
*geosfäär
*semiosfäär

## Viited

## Kirjandus
*Gillard, A. 1969. On the terminology of biosphere and ecosphere. *[[Nature]]* 223: 500–501.
Martna kirik

**Martna Püha Martini kirik** on kirik Lääne maakonna Lääne-Nigula valla Martna külas.

Kirikut kasutab Martna Püha Martini kogudus.

Juulis 2005 lõppes kiriku altariruumis välja tulnud kolme kihi keskaegsete maalingute restaureerimine. Maalingud tulid välja 2004. aasta sügisel.

Kirik sai uue tornikella augustis 2011.


Martna kirik 2014 (1).JPG
Martna kirik 2014 (2).JPG
Martna kirik 2014 (3).JPG


## Viited

## Välislingid
*Andrus Karnau, Kirikutorni katust tõrvanud tööline kukkus surnuks, Lääne Elu, 12. aprill 2001
*
Amuuri leopard

**Amuuri leopard** (*Panthera pardus orientalis*) on pantri perekonda kuuluv leopardi alamliik.

Amuuri leopard on kriitilises seisundis liik ning looduses on ta väljasuremise äärel. IUCNi punase nimestiku järgi elas 2007. aastal vabas looduses Edela-Primorje regioonis 14–20 täiskasvanud isendit ja 5–6 noort isendit. Amuuri leopardi liigikaitse programmi ALTA andmete järgi elab looduses 30–35 isendit. Selle liigi puhul räägitakse palju nende loodusesse taasasustamisest, kasutades selleks loomaaia loomi.

Tallinna Loomaaia amuuri leopardid Darla (sündinud 2004 Berliinis) ja Freddi (1995–2016) on andnud aastatel 2008–2014 viis pesakonda järglasi (kokku 12 kutsikat). Tallinna loomaaia amuuri leopardide ekspositsioonis elavad veel kaks amuuri leopardi: emasloom Muusi, kes on Darla järeltulija (sündinud Tallinna loomaaias 2014), ja isasloom Alexei (sündinud 2014 Inglismaal Twycrossi loomaaias, saabus Tallinna 2016).

## Levila
Veel 20. sajandi alguses asustas Amuuri leopard Venemaa Kaug-Ida Primorje piirkonda, Hiina kirde- ja Põhja-Korea põhjaosa. Sajandi jooksul vähenes selle liigi arvukus tohutult ning 21. sajandi alguseks on teada, et amuuri leopardi võib kohata vaid väikesel maa-alal Edela-Primorjes.

## Välimus
Amuuri leopard on teistest leopardi alamliikidest kõige enam eristunud. Tema keha katab pehme ja suhteliselt pikk (seljal 30–50 mm, kõhu all 70 mm) kollakasoranž karvastik, millel on tumeneva keskosaga rosetid. Roseti suurus on 5×5 cm ja nende vahed on kuni 2,5 cm.

Isaste tüvepikkus on 107–136 cm, saba pikkus 82–90 cm ja kehamass 32–48 kg. Emasloomad on kergemad, 25–43 kg.

## Elupaik
Amuuri leopard asustab mägitaiga piirkondi, kus seedermänni- ja laialehiste puude segametsad vahelduvad nulumetsadega.

## Viited

## Välislingid

* Amuuri leopard Tallinna Loomaaia kodulehel
Greimase semiootikakeskus

**A. J. Greimase semiootika ja kirjandusteooria keskus** (*A. J. Greimo semiotikos ir literatūros teorijos centras*; varasem nimi 'Greimase semiootika õppe ja uuringute keskus') on õppe- ja uurimiskeskus Vilniuse Ülikoolis. 

Keskus on nimetatud Leedust pärit semiootiku Algirdas Greimase järgi. Keskus loodi 1992. aastal. Alates 2005. aastast on keskuse korraldada semiootika magistriõpe.

Keskust on juhatanud Saulius Žukas (1992–2003), Dalia Satkauskytė (2003–2007), Kęstutis Nastopka (2007–2008), Arūnas Sverdiolas (2008–). Alates aastast 2020 on juhataja Irina Melnikova.

## Välislingid
*Keskuse koduleht
*Keskusest inglise keeles Vilniuse Ülikooli kodulehel
*Artikkel keskusest Semiotix'is
*Vilniuse Ülikoolis välja antava ajakirja Semiotika koduleht.
Arthur Compton

**Arthur Holly Compton** (10. september 1892 Wooster – 15. märts 1962 Berkeley) oli Ameerika Ühendriikide füüsik.

Compton lõpetas 1913. aastal Woosteri ülikooli füüsika erialal ning sai 1916. aastal Princetoni ülikoolist doktorikraadi.

1918. aastal hakkas ta uurima röntgenikiirguse hajumist. 1922. aastal Saint Louise Washingtoni ülikoolis töötades avastas ta, et röntgenikiirguse hajumisel elektronilt kiirguse lainepikkus suureneb. See näitas, et kiirguse käitumist ei saa seletada laineteooriaga, vaid peab kasutama kvantteooriat. Nähtus nimetati Comptoni efektiks.

Arthur Comptoni vend Karl Taylor Compton oli samuti füüsik, aastatel 1930–1948 Massachsettsi Tehnoloogiainstituudi president. Teine vend Wilson Martindale Compton oli majandusteadlane ning Washingtoni osariigi ülikooli president.

## Tunnustus
*1925 – valiti Ameerika Filosoofiaseltsi liikmeks
*1927 – Nobeli füüsikaauhind Comptoni efekti avastamise eest (koos Wilsoni kambri leiutanud Charles Thomson Rees Wilsoniga)
* 1930 – Matteucci medal
* 1940 – Franklini medal
* 1940 – Hughesi medal
*1941 – Richtmyeri mälestusauhind

## Välislingid
* Arthur Compton Nobeli auhinna lehel
Alo Kõrve

**Alo Kõrve** (sündinud 2. detsembril 1978) on eesti näitleja. 

2002. aastal lõpetas ta Eesti Muusikaakadeemia Kõrgema Lavakunstikooli (20. lend). Samast aastast töötab Tallinna Linnateatri näitlejana.

## Filmid
* 2002 "Nimed marmortahvlil" – Käsper
* 2007 "Indigo tuba" – Leif
* 2009 "Disko ja tuumasõda" – teksti lugeja
* 2009 "Buratino" – kass Basilio
* 2013 "Kaastundeavaldus" – Joosep
* 2013 "Elavad pildid" – Ants
* 2015 "Tiibadeta piloot" – Tuvi
* 2016 "Perekonnavaled" – Heiki
* 2019 "Uued algused" – Hendrik
* 2020 "O2" – Paul Parik
* 2021 "Öölapsed" – Anton
* 2021 "Sandra saab tööd" – Tõnis
* 2022 "Apteeker Melchior" – Wentzel Dorn
* 2022 "Apteeker Melchior. Viirastus" – Wentzel Dorn
* 2023 "Apteeker Melchior. Timuka tütar" – Wentzel Dorn
* 2024 "Elu ja armastus" – kunstnik

## Telesarjad

* 2006 "Helena" – Gert
* 2006 "Ohtlik lend" – Mario
* 2010 "Kättemaksukontor" – Alur Laigre
* 2015 "Mustad lesed" – Nils Lehtonen
* 2015 "Restart" – Sven Uudas
* 2015 "Takso" – ärimees Eero
* 2016 "Kättemaksukontor" – Arvid Hollo
* 2023– "Papsid" – Raivo

## Tunnustus
* 2002 Kristallkingakese auhind
* 2013 Ants Lauteri nimeline auhind
* 2022 Eesti Teatriliidu meeskõrvalosatäitja auhind (Treener lavastuses „Ujuja“ (Skene Katus Kunstile) ja Bror Skoog lavastuses „Muusikale“ (Tallinna Linnateater))

## Isiklikku
Alo Kõrve abikaasa on Tallinna Linnateatri näitleja Hele Kõrve. Neil on tütred Roosi (2009) ja Kirsi (2012).

## Viited

## Välislingid
* Alo Kõrve Tallinna Linnateatri kodulehel
* Alo Kõrve andmebaasis IMDb
* Alo Kõrve Eesti Teatriliidu lehel
Mauri Saarivainio

**Mauri Kalevi Saarivainio** (hüüdnimega **"Maukka"**; sündinud 15. november 1945 Iisalmis) on Soome endine poksija.

Saarivainio sai Soome meistrivõistlustel I kergekeskkaalus (kuni 63,5 kg) aastatel 1966–1967 II koha ja 1968. aastal III koha ning II kergekeskkaalus (kuni 67 kg) 1951. aastal II koha.

Saarivainio osales ühe korra Eesti NSV – Soome sõpruskohtumistel ja kaotas oma matši 1969. aasta täiendaval sõpruskohtumisel.

Saarivainio osales 1968. aasta México olümpiamängude poksivõistlustel II kergekeskkaalus (kuni 67 kg), kuid kaotas oma kohtumise I ringis hilisemale 1972. aasta Müncheni olümpiamängude poksivõistluste olümpiavõitjale Dieter Kottyschile (Lääne-Saksamaa) ja jäi edasisest medaliheitlusest välja.
En passant

***En passant*** on olukord males.

Kui algseisus asuv ettur käib edasi kahe välja võrra, läbides seejuures vastase etturi tulejoones asuva välja, võib vastane oma etturiga selle etturi oma järgmisel käigul lüüa, nagu oleks ettur käinud edasi vaid ühe välja võrra.
Jarno Rosberg

**Jarno Rosberg** (sündinud 28. aprillil 1981 Tamperes) on Soome poksija. Ta pidas harrastajana kokku 150 kohtumist. 

Rosberg oli kokku kahekordne Soome meister – raskekaalus (kuni 91 kg) aastatel 2001 ja  2005. Ta sai Soome meistrivõistlustel II koha I keskkaalus (kuni 71 kg) 1999. aastal, üliraskekaalus (üle 91 kg) 2004. aastal ning raskekaalus (kuni 91 kg) aastatel 2006-2007.

Rosberg osales ühe korra Eesti – Soome maavõistlustel poksis ning võitis oma kohtumise 2005. aastal.

Rosberg jätkas veebruarist 2008 poksimist elukutselisena. Ta on pidanud (seisuga 23. september 2011) kokku 12 kohtumist ja on võitnud neist 11 (neist 4 nokaudiga) ning 1 kohtumise tulemus on Rosbergi dopingutarvitamise tõttu jäänud otsustamata. Tema mänedžer on endise tuntud poksija Olli Mäe poeg Pekka.

## Välislingid
*
Setumaa Eesti Üliõpilaste Selts

**Setumaa Eesti Üliõpilaste Selts** oli Tartu Ülikooli juures tegutsenud eesti segaselts.

Selts asutati vastukaaluks venelastest koosnenud Petserimaa Üliõpilaste Seltsile. Selts registreeriti 12. veebruaril 1926, lõpetamine registreeriti ülikooli valitsuse poolt 18. märtsil 1927.
Enteroviirus

**Enteroviirus** (ladina keeles *Enterovirus*) on pikornaviiruste (*Picornaviridae*) sugukonda kuuluv viiruste perekond.  

## Klassifikatsioon

Enteroviirusel klassifitseeritakse tänapäeval mitmeid liike ja serotüüpe: 

* enteroviirus A  
* enteroviirus B
* enteroviirus C (polioviirus) 
* enteroviirus D 
* enteroviirus E 
* enteroviirus F
* enteroviirus G
* enteroviirus H
* enteroviirus J
* rinoviirus A
* rinoviirus B
* rinoviirus C.

## Morfoloogia ja kirjeldus

* Genoom: üheahelaline RNA-viirus;
* Kapsiid: kestata, taluvad hästi mao happelist keskkonda; 
* polioviirus võib lümfi kaudu levida kõikjale peremeesorganismis;

## Patoloogia

Enteroviiruste perekonda kuuluvad liigid võivad tekitada loomadel (sh inimestel) mitmeid enteroviirusinfektsioone: seedekulgla- ja hingamisteede haigusi.

## Vaata ka
*Enterokokk
*Enterotoksiinid
Korporatsioon Kungla

**Korporatsioon Kungla** oli Tartu Ülikooli üliõpilaste eesti meeskorporatsioon aastatel 1924–1927.

Korporatsioon registreeriti 11. aprillil 1924 Tartu Ülikooli nõukogus. 

Korporatsiooni värvid olid must, violett ja valge.

Pärast 17. oktoobril 1926 korporatsiooni liikmete poolt toimunud kallaletungi Korporatsioon Ugala liikmetele nõudis Eesti Korporatsioonide Liit Kungla sulgemist. 17. detsembril 1926 kohustas Tartu Ülikooli valitsus Kunglat oma tegevust lõpetama. Tegevus lõpetati 7. veebruaril 1927, mille Tartu Ülikooli valitsus 11. veebruaril 1927 teadmiseks võttis. 

Eduard Kubo heideti ülikoolist välja üheks ning Tõnis Kolk ja Valter Juhanson pooleks aastaks, teistele üliõpilastele määrati noomitus, korporatsioon Kungla liikmetel keelati osaleda uute üliõpilasorganisatsioonide asutamises, korporatsioon Ugalale tehti märkus.

## Kirjandus
*Üliõpilaste tooruse tipp. Postimees, 19. oktoober 1926, nr. 284, lk. 5.
*Toore teo politseiline juurdlus. Postimees, 21. oktoober 1926, nr. 286, lk. 7.
*"Kunglat" ei ole enam. Postimees, 19. detsember 1926, nr. 345, lk. 4.
*Kungla-Ugala kakeluse ja üliõpilasköögi parandamiseasjad Edustuse kohtu ees. Üliõpilasleht, 22. november 1926, nr. 14, lk. 252–253.
Pekka Viippo

**Pekka Ilmari Viippo** (sündinud 27. märtsil 1960 Forssas) on Soome endine poksija ja veterankergejõustiklane (kuulitõukaja).

Viippo oli poksis kokku kuuekordne Soome meister üliraskekaalus (üle 91 kg) aastatel 1985–1990 ning sai raskekaalus (üle 81 kg) aastatel 1981–1982 II koha.

Viippo tegeles hiljem veteranide klassis kergejõustikuga. Ta võitis veteranide maailmameistrivõistlustel kergejõustikus Lahtis 2009. aastal üle 45-aastaste vanuserühmas kuulitõukes hõbemedali, kuid jäi sellest pärast dopingutarvitamise selgumist ilma ja sai 2-aastase võistluskeelu.

## Välislingid
*Soome kuulitõukajast veteransportlane jäi dopinguga vahele
Fraternitas Ucuensis

**Fraternitas Ucuensis** oli Balti Ülikooli juures tegutsenud eesti meeskorporatsioon.

Korporatsioon asutati 3. oktoobril 1948 ja registreeriti Balti Ülikooli senati juures Eesti Meesüliõpilaste Intiimorganisatsioon Uku nime all, kuna kuni 1949. aastani ei lubatud korporatsiooni nime kasutada. 

Balti Ülikool suleti 1949. aastal, viimane korporatsiooni üritus Saksamaal peeti Lübeckis 19. novembril 1949. Enamik liikmeid asus USA-sse, kus kooskäimise kohaks sai New York. 1. detsembril 1961 sai korporatsioon Eesti Korporatsioonide Liidu liikmeks.

Lipukiri: Isamaa, vabadus, teadus

Värvid: must, valge, sinine.
Silicon Power

**Silicon Power** (Silicon Power Computer & Communications Inc.) on mälukaartide, USB-mälupulkade, kaardilugerite, DRAM-moodulite ja väliste kõvaketaste tootja.

2008. aastal võitis Silicon Power Taiwani auhinna National Outstanding Small & Medium Enterprise Award väljapaistvate edusammude eest. Firma on pälvinud Taiwani auhindu aastail 2009, 2010 ja 2011.

## Ajalugu
Silicon Power asutati aastal 2003. Samal aastal loodi Silicon Poweri bränd. 2006. aastal alustati pliivaba tootmist. 2011 sisenes firma Taiwani börsile.

Firma peakontor asub Taipeis, alates 2005. aastast on loodud harukontorid Balkanile, Hollandisse, Jaapanisse, Venemaale (nüüd suletud), Hiinasse, Indiasse ja USA-sse.

## Viited

## Välislingid
* Silicon Poweri veebileht
KVN

**KVN** (vene keeles КВН ehk "Клуб весёлых и находчивых", 'Lõbusate ja leidlike klubi') on huumoritelesaade ja -mäng, milles osalevad erineva suurusega rühmad, kes esitavad ettevalmistatud stseene, improviseerivad vastuseks žürii ja vaatajate küsimustele jne. Mäng on väga populaarne Venemaal ja venelaste seas kogu maailmas.

## Välislingid
*Koduleht
Eesti Naisüliõpilaste Selts Ahava

**Eesti Naisüliõpilaste Selts Ahava** oli Tartu Ülikooli juures tegutsenud naisüliõpilaste selts.

Selts asutati ENÜS Ilmatarist lahkunud 12 liikme poolt ja registreeriti Tartu ülikooli nõukogus 11. aprillil 1924.

Selts likvideeriti tegevliikmete ja vilistlaste koosoleku otsusega 2. novembril 1930, mille kinnitas Tartu Ülikooli valitsus 28. novembril 1930.

Seltsi vilistlaskogu tegutses aastail 1929–1936.

Välismärke ei kantud.
Tasujad

**"Tasujad"** (originaalis "The Avengers") on 2012. aastal valminud USA mängufilm superkangelaste meeskonnast Tasujad. Filmi lavastas Joss Whedon.

Linateos põhineb samanimelisel koomiksil (Marvel Comics). Superkangelastest on filmis Raudmees, Hulk, Thor ja Kapten Ameerika.

## Näitlejad
* Jeremy Renner – Clint Barton/Kotkasilm (Hawkeye)
* Chris Evans – Steve Rogers/Kapten Ameerika (*Captain America*)
* Chris Hemsworth – Thor
* Mark Ruffalo – Dr. Bruce Banner/Hulk
* Lou Ferrigno – Hulk (hääl)
* Samuel L. Jackson – Nick Fury
* Scarlett Johansson – Natasha Romanoff/Must Lesk (*Black Widow*)
* Robert Downey juunior – Tony Stark/Raudmees (*Iron Man*)
* Clark Gregg – Phil Coulson
* Tom Hiddleston – Loki
* Gwyneth Paltrow – Virginia Potts, hüüdnimega *Pepper*
* Stellan Skarsgård – Erik Selvig
* Cobie Smulders – Maria Hill
* Paul Bettany – Jarvis (hääl)

## Välislingid

* 
* Koduleht
Pärnu-Jaagupi kirik

**Pärnu-Jaagupi kirik** (ka **Pärnu-Jakobi kirik**) on Eesti Evangeelsele Luterlikule Kirikule kuuluv kirik Pärnu-Jaagupis.

Arvatavasti on see ehitatud puust esikiriku asemele aastail 1531–1534. See on noorim gooti stiilis kirik Eestis.

Kirik on pühitsetud palverändurite kaitsepühakule apostel Jaakobus Vanemale. Kirikut kasutab Pärnu-Jakobi kogudus.

Pärnu-Jaagupi kiriku altar on ehitatud 1793. aastal. 1901. aastal valminud altarimaali "Kristus ristil" on maalinud kunstnik Ants Laikmaa. See on koopia Tallinna Toomkirikus asuva Eduard von Gebhardti altaripildist "Kristus ristil".

Kiriku evangelistide kujudega barokk-kantsli autor on Elert Thiele. See on valminud 1660. aastal.

Orel on valmistatud Walkeri töökojas Riias 1895. aastal.
## Kogudus

## Viited

## Välislingid
*
Pimeduse rüütli taastulek

**"Pimeduse rüütli taastulek"** (inglise keeles *The Dark Knight Rises*) on 2012. aastal valminud Ameerika Ühendriikide mängufilm superkangelasest Batmanist, mille režissöör on Christopher Nolan. Bruce Wayne'i kehastab Christian Bale. Peetakse mõnede kriitikute hinnangul üheks kõigi aegade parimaks filmiks  
## Näitlejad
*Christian Bale – Bruce Wayne ehk Batman
*Michael Caine – teener Alfred Pennyworth
*Gary Oldman – leitnant James Gordon
*Anne Hathaway – Selina Kyle ehk Kassnaine
*Tom Hardy – Bane
*Marion Cotillard – Miranda Tate
*Morgan Freeman – Lucius Fox
*Liam Neeson ja Josh Pence – Ra's al Ghul
*Joseph Gordon-Levitt – John Blake
*Nestor Carbonell – linnapea Anthony Garcia

## Välislingid
* Koduleht.
* 
*